[pic] | COMISIA EUROPEANĂ |

Bruxelles, 30.8.2010

COM(2010) 457 final

2008/0247 (COD)

AVIZUL COMISIEI în conformitate cu articolul 294 alineatul (7) litera (c) din Tratatul privind funcționarea Uniunii Europene privind amendamentul Parlamentului European la poziția Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI privind rețeaua feroviară europeană pentru un transport de marfă competitiv

DE MODIFICARE A PROPUNERII COMISIEI în conformitate cu articolul 293 alineatul (2) din Tratatul privind funcționarea Uniunii Europene

2008/0247 (COD)

AVIZUL COMISIEI în conformitate cu articolul 294 alineatul (7) litera (c) din Tratatul privind funcționarea Uniunii Europene privind amendamentul Parlamentului European la poziția Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI privind rețeaua feroviară europeană pentru un transport de marfă competitiv

1. Istoricul dosarului

Data adoptării de către Comisie și

a transmiterii către Parlament și Consiliu: 11 decembrie 2008

Avizul Parlamentului European (prima lectură): 23 aprilie 2009

Avizul Comitetului Economic și Social: 15 iulie 2009

Avizul Comitetului Regiunilor: 7 octombrie 2009

Poziția Consiliului adoptată în unanimitate la 22 februarie 2010

Acordul Coreper cu privire la compromisul rezultat

în urma negocierilor la a doua lectură: 7 iunie 2010

Poziția Parlamentului European (a doua lectură): 15 iunie 2010

2. Obiectul propunerii

- Propunerea de regulament urmărește să încurajeze statele membre și în special administratorii de infrastructură feroviară să dezvolte o rețea feroviară europeană „pentru un transport de marfă competitiv”, alcătuită din coridoare feroviare internaționale destinate transportului de marfă.

- Aceste coridoare ar permite trenurilor de marfă să beneficieze de trase de bună calitate, pentru a putea asigura un nivel de calitate a serviciilor (punctualitate, timp de parcurs) mai ridicat decât cel actual, indispensabil pentru a atrage clienţii din sectorul transportului feroviar de marfă. Totodată, coridoarele ar permite degajarea unor capacități suplimentare pentru transportul feroviar de marfă, aflat în creștere de câţiva ani (o tendinţă care, în pofida efectelor crizei economice, pare că se va confirma în următorii ani).

- Comisia propune patru direcţii principale care să ghideze crearea acestor coridoare:

- Intensificarea cooperării şi a armonizării dintre administratorii de infrastructură feroviară, atât în privința gestiunii operaționale a infrastructurilor, cât și a investițiilor. Această consolidare implică în special instituirea unei structuri de guvernanță pentru fiecare coridor.

- Creșterea fiabilității capacităților de infrastructură alocate transportului feroviar de marfă pe coridoare feroviare internaționale destinate transportului de marfă, precum și a numărului acestora.

- Ameliorarea coordonării dintre reţeaua feroviară şi terminalele de mărfuri (porturi maritime şi interioare, gări de triaj etc.).

- Crearea de coridoare exemplare în termeni de acces nediscriminatoriu pentru operatori şi transparenţă a condiţiilor de acces, în special prin publicarea regulilor şi a numeroase informaţii pertinente.

3. Avizul Comisiei privind amendamentul Parlamentului European

Poziţia Parlamentului European, votată la 15 iunie 2010, este rezultatul compromisului obţinut în urma ultimei reuniuni tripartite, în principal în ceea priveşte accesul la coridor prin înfiinţarea unui ghişeu unic consolidat ( One Stop Shop ) şi prin rezervarea de trase de către întreprinderi care nu sunt întreprinderi feroviare („candidații autorizați”). Consiliul a aprobat acest compromis în luna iunie, prin intermediul unui proiect de declarație a Comisiei (a se vedea mai jos).

4. Concluzie

În temeiul articolului 293 alineatul (2) din Tratatul privind funcționarea Uniunii Europene, Comisia acceptă să își modifice propunerea după cum urmează.

De asemenea, Comisia face următoarea declarație (versiune originală în limba engleză):

"The Commission underlines that the one-stop-shop is a joint body set up or designated by the management board of each corridor; its function is that of a coordination tool. It may be a technical body within the corridor management structure or one of the infrastructure managers concerned"[1].

[1] Comisia subliniază că ghișeul unic este un organism comun creat sau desemnat de comitetul de gestiune al fiecărui coridor, având funcția de instrument de coordonare. Ghișeul unic poate fi un organ tehnic în cadrul structurii de gestionare a coridorului sau unul dintre administratorii infrastructurii în cauză.